Die avonture van Speurhond Willem Omnibus 2
'n Paar jaar gelede het 'n sending van die beroemde Willem skeefgeloop en het hy in Kaapstad by die DBV beland. Dis waar Adriaan en sy ouers die oulike swart-en-wit spanjoelhondjie raakgeloop het. En nou is Adriaan en Willem onafskeidbaar. Hierdie tweede omnibus bevat nog drie lekkerleesavonture: Hulle reis na die Internasionale Ruimtestasie (ja, honde in die ruimte is nie so ongewoon nie!), New York en Namibië, en oral wag daar speurwerk.
Lukas bou 'n superkar
Illustreerder: Hjalmar Pretorius
Wat kry jy as jy die volgende bymekaarsit? Een Lukas, 'n spul blokkies, een beste maat, 'n boelie, 'n kwaai juffrou en 'n verlore wiskundeboek? 'n Superkar! Lesers wat van Lego-sportkarre hou, sal mal wees oor hierdie boek. Dit sal sal selfs die mees teensinnige seunsleser laat aanhou lees
Hondman is terug en hy het 'n appeltjie te skil met die wêreld se wildste katskurk! Hondman is maar nog nat agter die ore, maar die kaptein moet hom net 'n kans gee. Ramkat is vry en sy kriminele aktiwiteite neem die stad op horings. Kan die nuwe polisieheld die stad betyds red, of gaan Ramkat met die perfekte misdaad wegkom?
Ingonyama en ander maats met leeuharte is 'n bundel propvol tematiese nuwerwetse verhale vir graadvier- tot graadseskinders van Afrikaans as eerste addisionele taal.